CELEX: C2005/082/73
Language: sk
Date: 2005-04-02 00:00:00
Title: Vec T-29/05: Žaloba podaná dňa 20. januára 2005: DELTAFINA Spa proti Komisii Európskych spoločenstiev

2.4.2005   
            
            
               SK
            
            
               Úradný vestník Európskej únie
            
            
               C 82/41
            
         Žaloba podaná dňa 20. januára 2005: DELTAFINA Spa proti Komisii Európskych spoločenstiev
   (Vec T-29/05)
   (2005/C 82/73)
   Jazyk konania: taliančina
   DELTAFINA Spa, so sídlom v Orvieto (TR), v zastúpení: Roberto A. Jacchia, Antonella Terranova, Irene Picciano a Fabio Ferraro, advokáti, podal 20. januára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               1.
            
            
               zrušil napadnuté rozhodnutie Komisie Európskych spoločenstiev z 20. októbra 2004;
            
         
               2.
            
            
               subsidiárne, čiastočne zrušil a zmenil napadnuté rozhodnutie Komisie Európskych spoločenstiev z 20. októbra 2004 a tomu zodpovedajúc znížil sumu pokuty uloženej spoločnosti Deltafina;
            
         
               3.
            
            
               zaviazal žalovanú na náhradu trov konania a právneho zastúpenia.
            
         Žalobné dôvody a hlavné tvrdenia
   Predmetom tohto konania je to isté rozhodnutie, ako vo veci T-24/05 Standard Commercial a iní/Komisia (1). Žalobné dôvody uvádzané žalobcom sú podobné, ako vo vyššie uvedenej veci.
   Žalobca najmä uvádza ako žalobné dôvody, že žalovaná:
   
               —
            
            
               ho uznala za zodpovedného ako účastníka, dokonca ako vedúceho podniku za dohody vykonávané na relevantnom trhu, na ktorom nebol prítomný,
            
         
               —
            
            
               opomenula určiť tento relevantný trh,
            
         
               —
            
            
               mu adresovala oznámenie o námietkach, ktoré neobsahovalo žiadne relevantné výhrady,
            
         
               —
            
            
               porušila zásadu dostatočného odôvodnenia aktov ohľadne preukázania aspoň nepriamej alebo potenciálnej ujmy na obchode,
            
         
               —
            
            
               chybne posúdila trvanie a závažnosť porušenia práva, ako aj priťažujúce a poľahčujúce okolnosti,
            
         
               —
            
            
               chybne posúdila význam spolupráce žalobcu a z toho vyplývajúce zníženie sumy pokuty, ktoré mu malo byť priznané.
            
         Žalobca takisto tvrdí, že pre určenie výšky pokuty neboli zohľadnené obmedzenia maximálnej výšky pokuty, ani relevantné okolnosti vyplývajúce z hospodárskeho a spoločenského kontextu.
   Nakoniec žalobca tvrdí, že boli porušené zásady rovnakého zaobchádzania, zákazu retroaktivity pri ukladaní sankcií a ochrany legitímnej dôvery, a došlo aj k zneužitiu právomoci, keďže Komisia sa odchýlila od praxe ukladania iba formálnych sankcií osobám, ktoré umožnili, podporovali a poskytli externú pomoc pre vyšetrovania, a to napriek svojmu deklarovanému úmyslu, že tak urobí až v budúcnosti.
   
      (1)  Zatiaľ nezverejnené v Ú. v. EÚ.